(1605) [ De seer groen verwige meyes tijt ] Op de wijse : Alst beghint .De seer groen verwige meyes tijt , die al wat leven heeft verblijt Verschijnt nu gantsch claer En t ’ nutte bloeysel dat tot voedingh vint Verthoont d ’ oorspronck ghebenendijt Vrolijck en vruchtbaer : door s ’ meys lieflijcke lucht Die baer ghewenschte vrucht Door reghen en wermte soet Soo dat des coutheyts vlucht Vernieuwing van groeyen doet .Door d ’ aessem sacht Vande lauwe wints cracht , Oock soo laeft dan mee des aertrijcks dorst de roockenden douw , en maakt sacht haer droocheyts korst De velden couleurich vercierlijck staen Tgeboomte becleet met groene blaen Ghenuchelijck t ’ aensien de blinckende bloemen fatsoen ontfaen Van verscheyden verwen seer saen Door des meys aenbien Haer reuck beweechinck thoont , daer Natuer haer me croont Tot vreuchdelijcke lusten reyn Midts dat Phoebus nu woont In onse Nederlantsche pleyn Die Berghen hooch Schijnen in s ’ menschen ooch Lasuer - verwig ende gras - groen T ’ welck het ghesicht , en lichaem seer nuttelijck doet voen .